આપણે ટીવી રીયાલીટી શો માટે કેટલાય લોકો માટે વોટ કરીએ છીએ તો આવા કોઈક નિષ્કામ કર્મયોગીને માટે થઈને એક વેબસાઈટ પર જઈને ક્લિક ન કરી શકીએ? એક એક ટીપે સરોવર ભરાય છે, આપણે આપણાં ભાગનું ટીપું તો મૂકીએ ! આ માટે આપણે સૌએ બીડું ઝડપવું જ રહ્યું. એક ભારતીય હોવાને નાતે, એક સમાજોપયોગી કર્મ નિષ્કપટભાવે તદ્દન સાહજીકતાથી પોતાના જીવનને સંપૂર્ણપણે એને જ સમર્પિત કરીને જીવતા એક માણસને આપણે વોટ કરવો જ રહ્યો. આ રકમ તેમને અક્ષયઘર બનાવવા માટે ઘણી મદદ કરી શક્શે. આવા કેટલાય નિરાધાર લોકોને આશરો અને ભોજન મળી રહેશે, ફક્ત એક ક્લિક આટલો ફરક કરી શકે એ તો ન માની શકાય એવી વાત છે ને? આ સિવાય વધુને વધુ લોકો સુધી આ વાત પહોંચાડી શકાય એ માટેના પ્રયત્નો આપણે કરવા જ રહ્યાં.